pythainlp/thai_wikipedia_clean_20230101 huggingface dataset:
ในปี 2544 ทางกลุ่มบริษัท โมโนเทคโนโลยี ได้เข้ามาร่วมลงทุนใน บริษัท ตลาด ดอตคอม ทำให้มีการขายธุรกิจจากกลุ่มคนทำงานกลุ่มเล็กๆ ได้มีการขยายเพิ่มทีมมากขึ้น และได้มีการขยายการพัฒนาเว็บไซต์ไปอีกหลายอย่าง ในปี 2551 ทางกลุ่มของ ภาวุธ ได้มีการซื้อหุ้นคืนจากกลุ่ม โมโน กลับมาทั้งหมด
ในปี 2549 ทาง ตลาด ดอตคอม ได้ขยายทีมขึ้นมาใหม่ ชื่อทีม ตลาดอีดียู (TARADedu.com) ขึ้นมาเพื่อเน้นการพัฒนาองค์ความรู้ด้าน การค้าขายออนไลน์ และ การตลาดอิเล็กทรอนิกส์ (E-Marketing) โดยออกหนังสือและเปิดหลักสูตรอบรมในองค์ความรู้ด้านนี้ขึ้นมา เป็นปีที่การตลาดอิเล็กทรอนิกส์ ในประเทศไทยเริ่มเป็นรู้จักมากขึ้นผ่านการผลักดันของทีมงานนี้
ในปี 2550 ตลาด ดอตคอม ได้ขยายการตลาดออกไปยังต่างจังหวัด โดยมีเปิดสาขาแห่งแรกขึ้นที่ จังหวัดเชียงใหม่ ทำให้เข้าถึงกลุ่มเป้าหมาย "ตลาด ดอตคอม สาขาเชียงใหม่" มีการจัดสัมนาให้ความรู้ การตลาดอิเล็กทรอนิกส์ ได้รับความสนใจจากผู้ประกอบการในเชียงใหม่และจังหวัดในภาคเหนือ ได้ผลตอบรับจากท้องตลาดเป็นอย่างดี
ในปี 2552 บริษัท Rakuten จากญี่ปุ่น ได้ประกาศความร่วมมือในการดำเนินธุรกิจกับ ตลาด ดอตคอม โดยเข้าซื้อหุ้นของตลาด ดอตคอม จำนวนร้อยละ 67 ซึ่งบริษัท Rakuten ได้วางแผนที่จะนำระบบบริหารจัดการที่ดีและรูปแบบการบริหารงานที่มีลักษณะ เฉพาะของบริษัทมาใช้กับตลาดดอตคอม อีกทั้งยังวางแผนที่จะขยายกิจการเว็บไซต์พาณิชย์อิเล็กทรอนิกส์ด้วยการเปิด ตัวรูปแบบการใช้งานและการบริการที่หลากหลายสำหรับคู่ค้าและผู้ใช้บริการ เริ่มตั้งแต่ต้นปีพ.ศ. 2553 นี้เป็นต้นไป อีกทั้งยังจะให้ประธานบริษัทและบุคลากรที่มีประสิทธิภาพเข้ามาช่วยเหลือการ ดำเนินงานในครั้งนี้ด้วย
ปัจจุบัน ตลาด ดอตคอม ได้มีการขยายบริการต่างๆ ออกไปมาก โดยเน้นที่การให้บริการด้าน การพาณิชย์อิเล็กทรอนิกส์ (E-Commerce) เป็นหลัก โดยมีเว็บไซต์ต่างๆ มากมาย เช่นบริการสร้างเว็บไซต์สำเร็จรูป, การชำระเงินออนไลน์, การอบรม-หนังสือด้านการค้าขายออนไลน์, การประมูลสินค้า เป็นต้น
ในปี 2559 Rakuten ได้ตัดสินใจขาย ตลาด. คอม เพื่อปรับยุทธศาสตร์ทางธุรกิจ
ทริกออร์ทรีต
ทริกออร์ทรีต (, ท. หลอกหรือเลี้ยง) เป็นประเพณีฮาโลวีนสำหรับเด็กในหลายประเทศ เด็กจะแต่งชุดตระเวนไปตามบ้านขอเลี้ยง เช่น ลูกกวาด (หรือเงินในบางวัฒนธรรม) ด้วยวลี "ทริกออร์ทรีต" "ทริก" เป็นการขู่กระทำปัญหาแก่เจ้าบ้านหรือทรัพย์สินของเขาหากไม่เลี้ยงเขา (แต่โดยปกติมักนิ่งเฉย) มีขึ้นในเย็นวันที่ 31 ตุลาคม เจ้าบ้านบางคนส่งสัญญาณว่าตนเต็มใจเลี้ยงขนม ตัวอย่างเช่น ประดับเครื่องตกแต่งฮาโลวีนไว้นอกบ้าน บางคนอาจทิ้งขนมไว้ที่ชานบ้าน
ในทวีปอเมริกาเหนือ ทริกออร์ทรีตเป็นประเพณีฮาโลวีนตั้งแต่ปลายคริสต์ทศวรรษ 1920 ในบริเวณและในไอร์แลนด์ ประเพณีการไปตามบ้านเพื่อเก็บอาหารในฮาโลวีนย้อนไปถึงคริสต์ศตวรรษที่ 16 เช่นเดียวกับประเพณีคนแต่งชุดในฮาโลวีน ในบริเตนและไอร์แลนด์คริสต์ศตวรรษที่ 19 มีบันทึกจำนวนมากว่าบุคคลไปตามบ้านในฮาโลวีน ท่องบทร้อยกรองแลกอาหาร และบ้างเตือนว่าอาจเกิดโชคร้ายหากไม่ต้อนรับตน แม้ว่าการตระเวนไปตามบ้านในชุดจะยังได้รับความนิยมในหมู่ชาวสกอตและไอริช แต่ประเพณีการกล่าว "ทริกออร์ทรีต" เพิ่งมาแพร่หลายเมื่อไม่นานนี้ กิจกรรมดังกล่าวพบมากในสหรัฐอเมริกา แคนาดา สหราชอาณาจักร สาธารณรัฐไอร์แลนด์ เปอร์โตริโกและเม็กซิโกภาคตะวันตกเฉียงเหนือและกลาง
การตลาดบนอินเทอร์เน็ต
การตลาดบนอินเทอร์เน็ต  หรืออาจใช้ว่า i-marketing, web-marketing, Digital Marketing, "การตลาดออนไลน์" (online-marketing) หรือ "การตลาดอิเล็กทรอนิกส์" (e-Marketing) หมายถึง การดำเนินกิจกรรมทางการตลาดโดยใช้อินเทอร์เน็ตเป็นสื่อกลาง และสื่ออิเล็กทรอนิกส์ มาผสมผสานกับวิธีการทางการตลาด การดำเนินกิจกรรมทางการตลาด อย่างลงตัวกับลูกค้าหรือกลุ่มเป้าหมาย เพื่อบรรลุจุดมุ่งหมายขององค์กรอย่างแท้จริง ซึ่งในรายละเอียดของการทำการตลาด E-Marketing จะมีรายละเอียดดังต่อไปนี้
E-Marketing เป็นส่วนผสมแนวความคิดทางการตลาด และทางเทคนิค รวมเข้าไว้ด้วยกันทั้งด้าน การออกแบบ (Design) , การพัฒนา (Development) , การโฆษณาและการขาย (Advertising and Sales) เป็นต้น (ตัวอย่างกิจกรรมได้แก่ Search Engine Marketing, E-mail Marketing, Affiliate Marketing, Viral Marketing ฯลฯ) โดยมีวัตถุประสงค์เพื่อประโยชน์ในการสร้างมูลค่าเพิ่มให้แก่ธุรกิจและลูกค้า เนื่องจากระบบทางอิเล็กทรอนิกส์สามารถสนับสนุนการร้องขอข้อมูลของลูกค้า การจัดเก็บประวัติ และพฤติกรรมของลูกค้าเอาไว้ รวมถึงการสร้างความสัมพันธ์กับลูกค้าได้ ส่งผลต่อ การเพิ่มและรักษาฐานลูกค้า (Customer Acquisition and Retention) และอำนวยประโยชน์ในการประกอบธุรกิจอย่างครบถ้วน
ในขณะที่ การตลาดแบบดั้งเดิม (Traditional Marketing) จะมีรูปแบบที่แตกต่างจาก E-Marketing อย่างชัดเจน โดยการตลาดแบบดั้งเดิมนั้นจะมีกลุ่มเป้าหมายที่หลากหลาย จะไม่เน้นทำกับบุคคลใดบุคคลหนึ่ง และมักจะใช้วิธี การแบ่งส่วนตลาด (Marketing Segmentation) โดย ใช้เกณฑ์สภาพประชากรศาสตร์ หรือสภาพภูมิศาสตร์ และสามารถครอบคลุมได้บางพื้นที่ ในขณะที่ถ้าเป็น E-Marketing จะสามารถครอบคลุมได้ทั่วโลกเลยทีเดียว ด้วยเหตุนี้ธุรกิจต่างๆ จึงได้ให้ความสนใจกับอินเทอร์เน็ตเป็นอย่างมาก รวมถึงได้มีการนำเอาแนวคิด E-Marketing มาประยุกต์ใช้อย่างแพร่หลาย เพื่อทำการตลาดออนไลน์ให้ได้ประสิทธิภาพสูงสุด
เครื่องมือที่นิยมใช้ในด้าน E-Marketing ส่วนใหญ่จะเปลี่ยนแปลงจากการตลาดดั้งเดิมโดยพื้นฐานมาจาก 4P Marketing Mix (Product Price Place Promotion) พอเข้ามาในยุค E-Marketing จะเป็นเป็น 4E Marketing ประกอบด้วย Experience Exchange Everywhere Evangelism ซึ่งเปลี่ยนไปจากเดิมค่อนข้างมากโดยส่วนใหญ่จะเน้นไปที่การปรับเปลี่ยนให้เป็นดิจิทัลและใช้ประสบการณ์จากลูกค้าจริงมาทำการตลาดออนไลน์
ความแตกต่างกันในแต่ละตลาด.
E-Marketing นั้นคือรูปแบบการทำการตลาดในรูปแบบหนึ่งโดยใช้เครื่องมือทางอิเล็กทรอนิกส์ เครื่องมือดิจิตอลเข้ามาช่วยในการทำการตลาด แต่ในความหมายสำหรับ E-Business หรือ Electronic Business นั้นจะมีความหมายที่ใกล้เคียงกับคำว่า E-Commerce หรือ Electronic Commerce มากกว่า เพียงแต่ว่าความหมายของ E-Business จะมีขอบเขตที่กว้างกว่า โดยหมายถึงการทำกิจกรรมในทุก ๆ ขั้นตอนของกระบวนการธุรกิจผ่านสื่ออิเล็กทรอนิกส์ หรือเรียกว่า “ธุรกิจอิเล็กทรอนิกส์” ทั้ง การทำการค้าการซื้อการขาย การติดต่อประสานงาน งานธุรการต่างๆ ที่เกิดขึ้นภายในสำนักงาน และการทำธุรกรรมอิเล็กทรอนิกส์ ซึ่งเป็นกระบวนการในการดำเนินการทางธุรกิจที่อาศัยระบบสารสนเทศทาง คอมพิวเตอร์มาใช้ในการดำเนินงานเพื่อเพิ่มประสิทธิภาพทางธุรกิจ โดยมีจุดมุ่งหมายหลักเพื่อสร้างมูลค่าเพิ่ม (Added Value) ตลอดกิจกรรมทางธุรกิจ (Value Chain) และลดขั้นตอนของการที่ต้องอาศัยแรงงานคน (Manual Process) มาใช้แรงงานจากเทคโนโลยีคอมพิวเตอร์ (Computerized Process) แทน รวมถึงช่วยให้การดำเนินงานภายใน ภายนอก มีประสิทธิภาพมากยิ่งขึ้น และยังเป็นการสร้างความพึงพอใจให้ลูกค้ามากขึ้นอีกด้วย ตัวอย่างเช่นการควบคุมสต๊อคและการชำระเงินให้เป็นระบบอัตโนมัติ ดำเนินการได้รวดเร็ว และทำได้ง่าย กว่าเพียงเท่านั้น
รถยนต์พระที่นั่ง ในสมเด็จพระนางเจ้าสิริกิติ์ พระบรมราชินีนาถ
หริภุญไชย
ไดนาสตีวอริเออร์
ไดนาสตีวอริเออร์  เป็นวิดีโอเกมแนวแอ็กชันที่สร้างและพัฒนาโดย Koei เนื้อเรื่องและตัวละครส่วนใหญ่ใน Dynasty Warriors มีต้นแบบมาจากวรรณกรรมจีนอิงประวัติศาสตร์เรื่อง "สามก๊ก" โดยก่อนหน้าที่จะสร้างเกมชุด Dynasty Warriors ขึ้นมานั้น Koei เคยสร้างเกมชุดอื่นที่มีต้นแบบมาจากสามก๊กที่ใช้ชื่อว่า "Romance of the Three Kingdoms" มาก่อน โดยเป็นเกมวางแผนการรบประเภททีละรอบ (Turn Based Strategy) ในภาคแรกของ Dynasty Warriors นั้นทางประเทศญี่ปุ่นให้ชื่อว่า "Sangokumusō" ซึ่งในภาคแรกนี้ภาพของเกมจะออกมาในรูปแบบ 2D (คล้ายเกมเทคเคน) และเป็นเกมแนวต่อสู้ แต่ในภาคต่อๆมานั้น Dynasty Warriors ได้เปลี่ยนให้ภาพออกมาในรูปแบบ 3D (คล้ายเกม GTA) รวมถึงเปลี่ยนออกมาเป็นเกมแนวแอ็กชันอาร์พีจี และยังได้เปลี่ยนชื่อเป็น "Shin Sangokumusō" ตั้งแต่ภาค 2 เป็นต้นมาด้วย
เกมชุด ไดนาสตีวอริเออร์ ถือเป็นเกมที่ประสบความสำเร็จเกมนึงของ Koei โดยหากนับรวมเกมชุดทั้งภาคต่อและภาคย่อย ถึงปี 2554 มียอดขายไปแล้วมากกว่า 18 ล้านยูนิต
ตัวละครทั้งหมดที่สามารถเล่นได้ใน Dynasty Warriors มีทั้งหมด 52 ตัว แต่ต้องเหลือเพียง 48 ตัว เนื่องจาก 4 ตัว ที่ถูกถอดออกจากเกมเป็นตัวละครที่ไม่เกี่ยวข้องกับสามก๊ก
ต่อมาใน Dynasty Warriors 6 ตัวละครแต่ละตัวมีการเปลี่ยนแปลงไปมากทั้งอาวุธและชุด รวมทั้งภาคนี้ได้มีการถอดตัวละครออกจากเกมด้วยถึง 7 ตัว ได้แก่ บังเต็ก (Pang De) ไต้เกี้ยว (Da Qiao) เกียงอุย (Jiang Wei) เตียวซี (Xing Cai) เบ้งเฮ็ก (Meng Huo) จกหยง (Zhu Rong) โจจู๋ (Zuo Ci) แต่ปัจจุบัน Dynasty Warriors 7 ได้นำตัวละครเหล่านี้กลับมาร่วมก๊กของตนเช่นเดิม เว้นก็แต่โจจู๋เท่านั้นที่ไม่ได้เข้าร่วมเป็นตัวละครหลักในภาคนี้ด้วย และนอกจากนี้ในภาคนี้ ทาง Koei ได้เพิ่มก๊กใหม่อีก 1 ก๊ก คือ จิ้นก๊ก (เป็นวุยก๊กที่นำโดยสุมาอี้นั่นเอง) ทำให้เกือบทั้งหมดของก๊กนี้เป็นตัวละครใหม่ทั้งสิ้น ยกเว้นสุมาอี้ (Sima Yi) ส่วนอีก 3 ก๊ก ก็ได้เพิ่มตัวละครใหม่ที่ไม่มีให้เล่นในภาคไหนเช่นกัน
รายชื่อตัวละครใหม่ที่เพิ่มใน Dynasty Warriors 7
1.กาเซี่ยง (Jia Xu) วุยก๊ก
2.เตงฮอง (Ding Feng) ง่อก๊ก
3.เปาฮูหยิน (Lian Shi) ง่อก๊ก
4.ม้าต้าย (Ma Dai) จ๊กก๊ก
5.เล่าเสี้ยน (Liu Shan) จ๊กก๊ก
6.กวนสก (Guan Suo) จ๊กก๊ก
7.สุมาสู (Sima Shi) จิ้นก๊ก
8.สุมาเจียว (Sima Zhao) จิ้นก๊ก
9.อองหยวนจี (Wang Yuan Ji) จิ้นก๊ก
10.จูกัดเอี๋ยน (Zhuge Dan) จิ้นก๊ก
11.เตงงาย (Deng Ai) จิ้นก๊ก
12.จงโฮย (Zhong Hui) จิ้นก๊ก
13.กุยห้วย (Guo Huai) จิ้นก๊ก
14.แฮหัวป๋า (Xiahou Ba) จิ้นก๊ก
15.ไซ่เหวินจี (Cai Wenji) วุยก๊ก
16.บังเต๊ก (pang de) วุยก๊ก
17.หวังอี้ (wang yi) วุยก๊ก
18.กุยแก (guo jia) วุยก๊ก
19.เปาซานเหนียง (bao sanniang) จ๊กก๊ก
ต่อมาในภาค8 ก็ได้นำ โจจู๋ เข้ามาร่วมด้วย และยังมีตัวละครใหม่เพิ่มเข้ามาอีก
"'รายชื่อตัวละครใหม่ที่เพิ่มใน Dynasty Warriors 8"
กวนหยินผิง Guan yin ping
กวนหิน Guan xing
กาอุ้น Jia chong
งักจิ้น Yue jin
จาง ชุนหัว Zhang chunhua
โจจู๋ Zuo Ci
ตันฮก xu shu
เตียวเปา Zhang bao
บุนเอ๋ง Wen yang
ลิเตียน Li dian
โลซก lu su
ฮันต่ง Han dang
จูเหียน Zhu Ran
ตันก๋ง Chen gong
ลิหลิงฉ๊ Lu lingqi
หวดเจ๋ง Fa zheng
อิกิ๋ม Yu jin
ซุนฮก Xun Yu
รายชื่อด่าน.
ด่านทั้งหมดใน Dynasty Warriors มีต้นแบบมาจากประวัติศาสตร์จริงยุคสามก๊กหรือในวรรณกรรมสามก๊กทั้งสิ้น โดยรายชื่อด่านตั้งแต่ Dynasty Warriors 2 ถึง Dynasty Warriors 6 มีดังนี้
เกมที่คล้ายกัน.
หลังจากความสำเร็จของ Dynasty Warriors ในปี ค.ศ. 2002 Koei ได้ผลิตเกมใหม่ในชื่อว่า Dynasty Tactics ซึ่งเป็นเกมแนววางแผนการรบแบบในยุคสามก๊ก ต่อมา Koei ผลิตเกมที่สามที่ชื่อว่า Samurai Warriors (Sengoku Musou ในญี่ปุ่น) ในปี ค.ศ. 2004 ซึ่งเป็นเกมคล้าย Dynasty Warriors แตกต่างกันเพียงฉากและตัวละคร และประสบความสำเร็จอย่างสูงเช่นกัน ในปี ค.ศ. 2006 Koei ได้ผลิตเกมใหม่อีกครั้งโดยชื่อว่า Dynasty Warriors Mahjong (Jan Sangoku Musou ในญี่ปุ่น) ในปี ค.ศ. 2007 Koei ผลิตเกมในเครื่อง Xbox 360 และ PlayStation 3 เป็นครั้งแรกคือเกม Dynasty Warriors: Gundam (Gundam Musou ในญี่ปุ่น) ซึ่งเป็นเกมที่ต้องอาศัยทั้งความนิยมของกันดั้มและ Dynasty Warriors และในปีเดียวกัน Koei ก็ได้ผลิตเกม Warriors Orochi (Musou Orochi ในญี่ปุ่น) ซึ่งรวมเอาตัวละครของ Dynasty Warriors และ Samurai Warriors เข้าไว้ด้วยกัน และออกจำหน่าย Warriors Orochi 2 ในเดือนเมษายน ค.ศ. 2008 ที่ญี่ปุ่น และกันยายน ค.ศ. 2008 ที่อเมริกาเหนือ ต่อมา Koei ผลิตเกม ขึ้น ซึ่งเป็นเกมที่จำลองสงครามร้อยปีที่เป็นสงครามระหว่างอังกฤษและฝรั่งเศสในคริสศตวรรษที่ 14 และ 15 ซึ่งเกมนี้ก็เป็นเกมส์ที่ผลิตในปี ค.ศ. 2007 เช่นกัน
เอ็กซ์ตรีมเลเจนด์ และเอ็มไพร์.
ในปี ค.ศ. 2002 "Xtreme Legends" (Moushouden ในญี่ปุ่น) ได้ผลิตออกจำหน่ายเป็นครั้งแรกโดยเป็นภาคเสริมของ Dynasty Warriors 3 นับตั้งแต่นั้น Xtreme Legends ก็ได้ออกจำหน่ายเป็นภาคเสริมในทุกๆภาคของ Dynasty Warriors ใน PlayStation 2 โดย Xtreme Legends จะต่างจากภาคหลักตรงที่มีการเพิ่มโหมดการเล่นและอาวุธ ในปี ค.ศ. 2004 Dynasty Warriors 4 ได้มีภาคเสริมที่ชื่อว่า "Empires" ซึ่งมีการเพิ่มลูกเล่นต่างๆมากขึ้น เช่น การวางแผน เพื่อให้มีความสมจริงและเหมือนกับสามก๊กมากขึ้น ต่อมา Samurai Warriors ได้มี Xtreme Legends และ Empires เช่นกัน ซึ่งมี Xtreme Legends ครั้งแรกในปี ค.ศ. 2004 และมี Empires เป็นครั้งแรกในปี ค.ศ. 2007 ใน Samurai Warriors 2
ทาทูอิน
ภาษากลุ่มอัลไต
กลุ่มภาษาญี่ปุ่น-ริวกิว
รายชื่อนายกรัฐมนตรีพม่า
นายกรัฐมนตรีเมียนมา/พม่า เป็นตำแหน่งหัวหน้าคณะรัฐบาลของประเทศเมียนมา เริ่มมีเป็นครั้งแรกเมื่อ พ.ศ. 2491 และตั้งแต่นั้นเป็นต้นมา มีผู้ดำรงตำแหน่งรวม 12 คน เนื่องจากประเทศถูกปกครองโดยระบอบเผด็จการทหารมาเป็นเวลายาวนาน ทำให้ผู้ดำรงตำแหน่งนายกรัฐมนตรีส่วนมากมาจากกองทัพพม่าทั้งสิ้น
ขอบข่ายอำนาจของนายกรัฐมนตรีเปลี่ยนแปลงไปตามกาลเวลาและตัวบุคคล ความขัดแย้งทางอำนาจระหว่างประมุขแห่งรัฐกับประธานสภาสันติภาพและการพัฒนาแห่งรัฐ พลเอกอาวุโส ต้านชเวกับนายกรัฐมนตรีคีนหญุ่น ทำให้นายกรัฐมนตรีถูกปลดออกและถูกจับกุม
สถาบันสมิธซันเนียน
อาคัตสึกิ
ORB-01 อาคัตสึกิ(ญี่ปุ่น:アカツキ ;อังกฤษ:Akatsuki) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
อาคัตสึกิเป็นโมบิลสูทของอาณาจักรอ็อบซึ่งพัฒนาโดยสถาบันมอเกนเรตตามคำสั่งของอุสุมิ ยูระ อัสฮา โดยใช้พื้นฐานมาจากสไตรค์กันดั้ม มีลักษณะเด่นคือเกราะซึ่งเป็นระบบป้องกันและสะท้อนบีม ยาตะโนะคางามิ เกราะนี้ประกอบด้วยแผ่นสะท้อนบีมขนาดเล็กจำนวนมากซึ่งเมื่อถูกโจมตีด้วยบีม ระบบคอมพิวเตอร์ของอาคัตสึกิจะปรับให้สะท้อนลำแสงไปหาศัตรูโดยอัตโนมัติ ซึ่งยาตะโนะคางามินี้ทำให้อาคัตสึกิเป็นสีทองทั้งตัว (คล้ายกับเฮียะกุชิกิในภาคโมบิลสูทเซต้ากันดั้ม) อาวุธหลักของอาคัตสึกิจะเป็นอุปกรณ์มาตรฐาน คือบีมไรเฟิล โล่ และบีมเซเบอร์ โดยบีมเซเบอร์นั้นเป็นแบบสองปลายที่สามารถแยกออกจากกันได้ เนื่องจากใช้พื้นฐานของสไตรค์กันดั้ม จึงได้จำลองระบบสไตรเกอร์แพ็คมาเป็นยูนิตอุปกรณ์เสริมสองแบบ คือ "โอวาชิ" ซึ่งเป็นปีกขนาดใหญ่ติดตั้งบูสเตอร์เสริมทำให้อาคัตสึกิสามารถบินกลางอากาศด้วยความเร็วสูงได้ กับ "ชิรานุอิ" สำหรับใช้งานในอวกาศ ซึ่งเป็นดรากูนซิสเต็ม(DRAGOON - Disconnected Rapid Armament Group Overlook Operation Network) อาวุธควบคุมจากระยะไกลด้วยระบบสื่อสารแบบควอนตัมซึ่งไม่ถูกรบกวนด้วยนิวตรอนแจมเมอร์เหมือนคลื่นวิทยุ เมื่อใช้งาน ดรากูนจะแยกออกไปจากอาคัตสึกิและสามารถยิงโจมตีศัตรูจากทิศทางต่างๆกันได้ ดรากูนของอาคัตสึกิยังสามารถสร้างบีมบาเรียร์ซึ่งป้องกันปืนใหญ่โพซิตรอนของยานมิเนอร์วาได้ จุดด้อยของดรากูนซิสเต็มก็คือมีแต่นักบินที่มีความสามารถพิเศษในการรับรู้สภาพรอบตัวจึงจะควบคุมดรากูนได้อย่างมีประสิทธิภาพ
การพัฒนาอาคัตสึกินั้นเริ่มตั้งแต่ในช่วงเนื้อเรื่องของสงครามครั้งแรก แต่เนื่องจากเทคโนโลยีในขณะนั้นยังไม่พร้อม และค่าใช้จ่ายในการสร้างอาคัตสึกิยังเทียบได้กับ M1 แอสเทรย์ถึง 20เครื่องจึงไม่อาจสร้างให้ใช้งานได้ หลังสงครามครั้งแรก เอริก้า ซิมมอนส์ก็ได้พัฒนาอาคัตสึกิต่อมาอย่างลับๆจนสมบูรณ์และมอบให้กับคางาริ ยูระ อัสฮาเพื่อใช้ปกป้องอ็อบ แต่เนื่องจากฝีมือที่อ่อนด้อยจึงไม่สามารถต่อสู้กับเดสทินีกันดั้มของชิน อาสึกะได้ หลังการต่อสู้ที่อ็อบ คางาริจึงได้มอบอาคัตสึกิให้นีโอ ลอน๊อคเพื่อให้ช่วยเหลือยานอาร์คแองเจิลในการต่อสู้กับซาฟท์ต่อไป
สหพันธรัฐกาแลกติกแห่งพันธมิตรอิสระ
วาไรตี้วัน
ร็อคแมน 5 กับดักของบลูส์!?
ร็อคแมน 5 กับดักของบลูส์!?  หรือ เมก้าแมน 5 (Mega Man 5) เป็นเกมร็อคแมนลำดับที่ 5 และเป็นเกมในแฟมิคอม วางจำหน่ายในวันที่ 4 ธันวาคม ค.ศ. 1992
ในปี ค.ศ. 20xx หลังจากโลกสงบสุข จู่ๆได้เกิดหุ่นยนต์ปริศนาจู่โจมในเมืองพร้อมลักพาตัว ดร.ไลท์ ร็อคจึงเห็นแต่ว่าแผนการครั้งนี้เป็นของบลูส์ ซึ่งได้หายตัวไปพร้อมทิ้งผ้าพันคอสีเหลืองเอาไว้
ในร็อคแมนภาคนี้มีลูกเล่นต่างๆในด่านเช่นด่านของกราวิตี้แมนสามารถกลับหัวได้และฉากเวฟแมนสามารถขับยานเจ็ทสกีได้รวมไปถึงเก็บตัวอักษรคำว่า 「R」「O」「C」「K」「M」「A」「N」「5」 เพื่อที่จะได้อาวุธคือบีทและเพิ่มถังใหม่คือถัง M สามารถพี้นพลังชีวิตและอาวุธได้
ร็อคแมน 6 การต่อสู้ครั้งยิ่งใหญ่ในประวัติศาสตร์!!
ร็อคแมน 6 การต่อสู้ครั้งยิ่งใหญ่ในประวัติศาสตร์  เป็นเกมร็อคแมนลำดับที่ 6 และเป็นเกมสุดท้ายที่ลงในแฟมิคอมวางขายในวันที่ 5 ตุลาคม ค.ศ. 1993
หลังจากโลกสงบสุขอีกครั้งได้มีบรุษลึกลับที่ชื่อว่ามิสเตอร์ Xได้ให้นักวิทยาศาตร์ต่างประเทศสร้างหุ่นยนต์ต่างหลังจากการประกวดหุ่นยนต์ทั้งหมดได้หายไปซึ่งแท้จริงแล้วเป็นแผนการของมิสเตอร์ Xซึ่งบอกว่าเป็นเบื้องหลังของดร.ไวลี่ร็อคแมนจึงต้องสู้กับหุ่นนานาชาติของมิสเตอร์ Xให้จนได้
ในร็อคแมน 6นั้นได้ปรับเปลี่ยนตัวช่วยอย่างรัชจากการเป็นอุปกรณ์ช่วยเหลือมาเป็นอแดปเตอร์ทั้ง 2 รูปแบบคือเจ็ทและพาวเวอร์และวิธีเก็บตัวอักษร B E A Tจากปราบบอสในทางลับ
ปืนกล 93
บ้านเฮี้ยน ผีชวนฮา
บ้านเฮี้ยน ผีชวนฮา เป็นภาพยนตร์แฟนตาซี กำกับโดย ร็อบ มินคอฟ ออกฉายเมื่อวันที่ 26 พฤศจิกายน ค.ศ. 2003
ปืนเก็บเสียง
สะระแหน่
สะระแหน่ (ฝรั่ง) เป็นพืชในตระกูลวงศ์มินต์,วงศ์กะเพรา มีแหล่งกำเนิดมาจากแถบยุโรปตอนใต้และแถบทะเลเมดิเตอร์เรเนียน เมื่อโตเต็มที่จะมีความสูงประมาณ 70 - 150 เซนติเมตร ส่วนใบจะมีลักษณะคล้ายคลึงกับใบพืชในตระกูลมิ้นต์ มีกลิ่นหอมคล้ายใบมะนาว และทุก ๆ ปลายฤดูร้อนต้นสะระแหน่จะออกดอกสีขาว ๆ ที่เต็มไปด้วยน้ำหอมและน้ำหวานอยู่ภายใน นี้ดึงดูดใจให้ผึ้งมาดูดน้ำหวาน จากเหตุนี้ทำให้สะระแหน่อยู่ในสกุลเมลิสซา ("Melissa": ภาษากรีก แปลว่าน้ำผึ้ง) และยังมีรสชาติคล้ายคลึงกับ ตะไคร้หอม, มะนาวและแอลกอฮอล์
สะระแหน่สามารถเพาะปลูกได้ง่าย มันแค่ต้องการหญ้าหรือฟางมาคลุมไว้ด้านบนในช่วงที่อากาศหนาว ดินที่เหมาะสมในการปลูกคือดินร่วนปนทรายที่ซึ่งน้ำสามารถไหลซึมได้อย่างสะดวก สามารถเก็บเกี่ยวได้ในช่วงที่อย่างน้อยก่อนจะหมดเดือนพฤศจิกายน ชอบที่ที่มีแดดเพียงพอแต่ไม่มากจนเกินไปเช่นเดียวกับพืชตระกูลมิ้นต์ และเหมาะที่จะปลูกในสภาพอากาศที่แห้งและความชิ้นต่ำ จะโตได้ดีที่สุดในที่ร่มและยังสะดวกที่จะเพาะปลูกในกระถางในร่ม สามารถเพาะเป็นแบบเมล็ดโดยการหว่านกระจายไปให้ทั่วบริเวณ อุณหภูมิไม่เย็นจัดจนเกินไป ลำต้นจะเริ่มตายลงในช่วงฤดูหนาวและจะเริ่มงอกใหม่ในช่วงต้นฤดูใบไม้ผลิ ยังเหมาะที่จะปลูกโดยไม่ใช้ดินและปักต้นกล้า และถ้าหากไม่คอยเอาใจใส่ดูแลให้ดี มันก็อาจจะเจริญเติบโตและขยายพันธุ์ไปทั่วจนก่อให้เกิดความรกรุงรังและน่ารำคาญได้
การทำครัว.
สะระแหน่มักใช้เป็นส่วนผสมในการทำไอศกรีม (Ice cream) และชาสมุนไพร ทั้งร้อนและเย็น และมักผสมในอาหารกับสมุนไพรชนิดอื่นเช่น สเปียร์มินต์ อีกทั้งยังเหมาะในการเป็นเครื่องเคียงในอาหารจำพวกผลไม้สดและขนมหวาน อาหารที่นิยมใช้สะระเหน่เป็นส่วนประกอบ เช่น ยำ และ ลาบ เพื่อเพิ่มรสชาติให้อาหารมากขึ้น
ประโยชน์และสรรพคุณทางยา.
มักนำใบสะระแหน่มาบดแล้วทาลงบนผิวหนังจะทำให้ผิวหนังชุ่มชื่นอีกทั้งยังช่วยไล่ยุง นอกจากนี้ยังใช้ทำยาผสมลงไปในชาสมุนไพรหรือคั้นน้ำมาผสมลงในเครื่องดื่ม สะระแหน่ยังสามารถนำไปทำเป็นยาปฏิชีวนะและยังใช้เป็นตัวขับไล่อนุมูลอิสระออกจากร่างกาย อีกทั้งยังใช้เป็นยาเย็นและใช้เป็นยาคลายความเครียด และมีงานวิจัยอย่างน้อยชิ้นหนึ่งระบุว่ามันช่วยคลายความกดดันของกล้ามเนื้ออันมาจากความเหนื่อยล้าและความเครียด สะระแหน่ยังใช้ไปทำน้ำมันหอมระเหยเพื่อใช้ในการทำสุคนธบำบัด อีกทั้งยังใช้เป็นยารักษาโรคเกี่ยวกับต่อมไทรอยด์
สะระแหน่ประกอบไปด้วยยูเจนอลที่สามารถทำลายแบคทีเรีย นอกจากนี้ยังประกอบไปด้วยแทนนินและเทอร์เพนท์ที่ใช้ในการเป็นยาเย็น
สาระแหน่
หน่วยรบหุ่นเทพธิดา
หน่วยรบหุ่นเทพธิดา  การ์ตูนญี่ปุ่นเขียนโดย ยูคิรุ สุงิซากิ เป็นเรื่องราวเกี่ยวกับเด็กหนุ่มชื่อว่า ซีโร่ เอ็นน่า ผู้ใฝ่ฝันอยากจะเป็นนักบินของเทพธิดาซึ่งเป็นหุ่นรบรูปร่างมนุษย์ 5 เครื่องซึ่งเป็นความหวังสูงสุดของมวลมนุษยชาติเพื่อปกป้องดาวเคราะห์ดวงสุดท้าย "ชิออน" จากการรุกรานของสิ่งมีชีวิตลึกลับ "victim" และการที่จะได้เป็นนักรบของเทพธิดานั้นจะต้องมีพพลังพิเศษที่เรียกว่า "EX" และจะเข้ารับการฝึกสอนจากสถาบันฝึกสอนนักบิน GOR  เพื่อเตรียมพร้อมที่จะเป็นนักบินของเทพธิดา และในกรณีที่นักบินคนปัจจุบันใช้การไม่ได้ในกรณีที่เสียชีวิตหรือพิการ ก็จะทำการคัดเลือกนักบินจากนักเรียนของ GOR คนใหม่
ไอเอ็มไอ กาลิว
แมร์ฮัยแรนิค
แมร์ฮัยแรนิค (; อักษรโรมัน: Mer Hayrenik; แปลว่า ปิตุภูมิของเรา) เป็นชื่อเพลงชาติแห่งประเทศอาร์มีเนียในปัจจุบัน ซึ่งเริ่มใช้มานับตั้งแต่วันที่ 1 กรกฎาคม พ.ศ. 2534 โดยประกาศใช้อย่างเป็นทางการครั้งแรกในสมัยของสาธารณรัฐประชาธิปไตยอาร์มีเนีย (พ.ศ. 2461 - 2465) ซึ่งมีชื่อและทำนองเดียวกัน แต่ใช้เนื้อร้องต่างกัน
เนื้อร้องเดิมเป็นบทกวีซึ่งประพันธ์โดยมิคาเอล นาลาบาเดียน (Mikael Nabandian, พ.ศ. 2372 - 2409) ภายหลังจึงมีการแต่งทำนองประกอบโดยบาร์เซกค์ คานาชยาน (Barsegh Kanachyan, พ.ศ. 2428 - 2510)
องค์ประกอบและก่อตั้งสาธารณรัฐเป็นครั้งแรก (จนถึงปี ค.ศ. 1920).
เนื้อร้องของแมร์ฮัยแรนิค ต้นฉบับมาจาก The Song of an Italian Girl ซึ่งเป็นบทกวีที่ประพันธ์โดย มิคาเอล นาลบาเดียน (Mikael Nalbandian) ในปี ค.ศ. 1861 (อาร์เมเนีย: Իտալացի աղջկա երգը, อักษรโรมัน: Italats'i aghjka yergy),เป็นที่รู้จักกันดีในชื่อ Mer Hayrenik ("ปิติภูมิของเรา")ในช่วงต้นศตวรรษที่ 20 ทำนองประพันธ์โดย บาร์เซกค์ คานาชยาน(Barsegh Kanachyan) ต่อจากนั้น ทั้งเนื้อร้องและดนตรีถูกนำมาใช้เป็นเพลงชาติของสาธารณรัฐเป็นครั้งแรก แห่งอาร์เมเนีย ซึ่งมีการนำไปใช้ในเวลสั้น ๆ ระหว่างปี ค.ศ. 1918 ถึง ค.ศ. 1920
ยุคโซเวียต (ค.ศ. 1920 – 1991).
กองทัพแดงบุกโจมตีประเทศอาร์เมเนียในเดือนพฤศจิกายน ค.ศ. 1920 ทั้ง ๆ ที่สนธิสัญญาแซฟร์ซึ่งได้รับการยอมรับในระดับสากลว่าเป็นรัฐอธิปไตย - ได้รับการลงนามเมื่อสามเดือนก่อนเท่านั้น ในปี ค.ศ. 1922 สาธารณรัฐสังคมนิยมคอเคเชียนโซเวียตได้กลายมาเป็นสหพันธ์สาธารณรัฐโซเวียตคอเคเซียน (TSFSR) ร่วมกับอาเซอร์ไบจานและจอร์เจีย และต่อมา TSFSR ก็กลายเป็นส่วนหนึ่งของสหภาพโซเวียตในปลายปีเดียวกันนั้น ในฐานะที่เป็นสัญลักษณ์ของสหภาพที่ไม่ผิดเพี้ยนของลัทธิชาตินิยมอาร์เมเนีย แมร์ฮัยแรนิค ถูกห้ามโดยทางการของบอลเชวิค แทนที่เป็นเพลงชาติของสาธารณรัฐสังคมนิยมโซเวียตอาร์เมเนียอาร์เมเนียถูกนำมาใช้ตั้งแต่ปีพ.ศ. 2487 เป็นต้นไป ด้วยเหตุนี้ แมร์ฮัยแรนิค จึงได้รับสถานะใหม่ในฐานะเพลงประท้วงต่อต้านการปกครองของสหภาพโซเวียตในช่วงเวลานี้
การฟื้นฟูอธิปไตยและอื่น ๆ (ค.ศ. 1991 – ปัจจุบัน).
แมร์ฮัยแรนิค ถูกนำกลับมาใช้เป็นเพลงชาติของอาร์เมเนียอีกครั้ง เมื่อวันที่ 1 กรกฎาคม ค.ศ. 1991 โดยสภาสูงสุดของสหภาพโซเวียต ซึ่งเนื้อเพลงไม่เหมือนกับเวอร์ชัน ค.ศ. 1918 อย่างไรก็ตาม เนื่องจากมีการแก้ไขเนื้อเพลงไปหลายคำ ในฐานะที่เป็นองค์ประกอบที่แท้จริงของการศึกษาของพลเมืองในอาร์เมเนีย เพลงชาตินี้เป็นหนึ่งในสัญลักษณ์ประจำชาติหลายอย่างซึ่งแสดงอย่างเด่นชัด ในห้องเรียนของโรงเรียนในประเทศ โดยการให้เกียรติของเพลงในลักษณะนี้ ครูกล่าวไว้ว่า "เป็นการสนับสนุนให้นักเรียนร้องเพลงชาติทุกวัน"
ข้อถกเถียงเรื่องเพลงชาติเป็นคำถามในรัฐสภาอาร์เมเนียในปี ค.ศ. 2006 และ ค.ศ. 2019 รัฐบาลใหม่ได้มีข้อเรียกร้องให้มีการบูรณะเพลงชาติยุคโซเวียตด้วยเนื้อเพลงที่ทันสมัยกว่าแทน
"แมร์ฮัยแรนิค" เนื้อร้องบทที่ 1, 3, 4 และ 6 ของบทกวีดั้งเดิมที่ชื่อว่า "เด็กผู้หญิงแห่งอิตาลี" (The Song of an Italian Girl).
เนื้อเพลง แมร์ฮัยแรนิค "Mer Hayrenik" โดยมีเนื้อหาส่งเสริมความภาคภูมิใจ "การตายเพื่ออิสรภาพ" ของอาร์เมเนีย อย่างไรก็ตามการอภิปรายเรื่องความตายนั้น ทำให้นักวิจารณ์หลายคนบ่นว่าเป็นเพลงชาติแห่ง "วิปโยค" และ "มืดมน" มากเกินไป โดยเฉพาะอย่างยิ่ง สมาชิกรัฐสภาบางคนมีความเห็นว่าเนื้อเพลงชาติที่แต่งขึ้นในการต่อสู้เพื่อเอกราชครั้งแรก ไม่ได้สะท้อนถึงยุคแห่งชัยชนะและความสำเร็จในปัจจุบันอย่างแม่นยำ อย่างไรก็ตาม ไม่มีข้อเสนอแนะใดๆ จะแทนที่ เพลง แมร์ฮัยแรนิค ได้สำเร็จ เนื่องจากสหพันธ์การปฏิวัติอาร์เมเนีย (ดัชนัคซึตยูน) ซึ่งเป็นส่วนหนึ่งของรัฐบาลผสม ขัดขืนความพยายามที่จะเปลี่ยนเพลงชาติจนถึงตอนนี้
ชื่อเพลงชาติถูกนำไปใช้เป็นชื่อสถานีโทรทัศน์เพื่อผู้อพยพชาวอาร์เมเนียที่อาศัยอยู่ในรัสเซีย แมร์ฮัยแรนิคทีวี (Mer Hayrenik TV) ตั้งอยู่ในเมืองโนโวซีบีสค์ ซึ่งเป็นศูนย์กลางการปกครองของแคว้นโนโวซีบีร์สค์ และเขตสหพันธ์ไซบีเรีย
ตังไทฮอ
ต่งชื่อ (; สำเนียงฮกเกี้ยนว่า "ตังสี"; แปลว่า "นางต่ง/ตัง"; สิ้นพระชนม์ ค.ศ. 189) เป็นสตรีจากสกุลต่ง (董) ซึ่งเป็นภริยาของขุนนางผู้หนึ่งในราชวงศ์ฮั่นตะวันออกของประเทศจีน ภายหลังบุตรชายได้ครองราชย์เป็นฮั่นหลิงตี้ (漢靈帝; ฮกเกี้ยนว่า "ฮั่นเลนเต้") ต่งชื่อจึงได้ดำรงตำแหน่งพระมารดา เรียก "หฺวังไท่โฮ่ว" (皇太后; ฮกเกี้ยนว่า "ฮองไทเฮา"; แปลว่า "มหาราชเทวี") ครั้นหฺวังจื่อเปี้ยน (皇子辯; ฮกเกี้ยนว่า "หองจูเปียน"; แปลว่า "ราชบุตรเปี้ยน/เปียน") พระโอรสของฮั่นหลิงตี้ และหลานของนาง ได้ครองราชย์ต่อ ต่งชื่อจึงได้เป็นพระเจ้าย่า เรียกว่า "ไท่หฺวังไท่โฮ่ว" (太皇太后; ฮกเกี้ยนว่า "ไทฮองไทเฮา"; แปลว่า "อัครมหาราชเทวี") ตามลำดับ แต่นิยมเรียกขานว่า "ต่งไท่โฮ่ว" (董太后; ฮกเกี้ยนว่า "ตังไทเฮา/ไทฮอ"; แปลว่า "มหาเทวีต่ง/ตัง")
ต่งไท่โฮ่วถูกดูแคลนอยู่เสมอที่มีที่มาต่ำต้อยแล้วได้ขึ้นสู่ตำแหน่งสูงเพราะโชคช่วย นอกจากนี้ ในรัชกาลฮั่นหลิงตี้ ต่งไท่โฮ่วยังมีปัญหากับลูกสะใภ้ คือ เหอหฺวังโฮ่ว (何皇后; ฮกเกี้ยนว่า "โฮฮองเฮา"; แปลว่า "ราชเทวีเหอ/โฮ") พระมเหสีของฮั่นหลิงตี้ เพราะเหอหฺวังโฮ่วประสงค์ให้หฺวังจื่อเปี้ยน พระโอรสของตน ได้ครองราชย์ต่อ แต่ต่งไท่โฮ่วต้องการให้หลานคนเล็ก คือ หฺวังจื่อเสีย (皇子協; ฮกเกี้ยนว่า "หองจูเหียบ"; แปลว่า "ราชบุตรเสีย/เหียบ") พระโอรสอีกพระองค์ของฮั่นหลิงตี้ซึ่งประสูติแต่หวังชื่อ (王氏; ฮกเกี้ยนว่า "อองสี"; แปลว่า "นางหวัง/ออง") ได้ครองราชย์มากกว่า
ครั้นฮั่นหลิงตี้สิ้นพระชนม์ใน ค.ศ. 189 โดยมิได้ทรงกำหนดรัชทายาทไว้ หฺวังจื่อเปี้ยน ในฐานะพระโอรสพระองค์โต ได้ครองราชย์ต่อ และเหอหฺวังโฮ่วก็ได้ดำรงตำแหน่งพระมารดา (หฺวังไท่โฮ่ว) พระนางกับพระเชษฐา คือ เหอ จิ้น (何進; ฮกเกี้ยนว่า "โฮจิ๋น") ซึ่งคุมกองทัพ อาศัยโอกาสนี้ถอดต่งไท่โฮ่วออกจากฐานันดรศักดิ์ทั้งหมด ไม่ช้าหลังจากนั้น ต่งไท่โฮ่วประชวรสิ้นพระชนม์ ซึ่งผู้คนทั่วไปเห็นว่า เป็นฝีมือเหอหฺวังโฮ่ว
พระชนม์.
บ้านเกิดของต่งชื่อ คือ เหอเจี้ยนจฺวิ้น (河間郡; ฮกเกี้ยนว่า "โฮเกงกุน"; แปลว่า "เขตเหอเจี้ยน/โฮเกง") ปัจจุบันอยู่บริเวณนครชางโจว ในมณฑลเหอเป่ย์ (河北省; ฮกเกี้ยนว่า "โฮปัก")
ต่งชื่อเป็นภริยาของหลิว ฉาง (劉萇) ขุนนางบรรดาศักดิ์ "เจี่ยตู๋ถิงโหฺว" (解犢亭侯) หลิว ฉาง เป็นเหลนของหลิว คาย (劉開) พระโอรสพระองค์ที่หกของฮั่นจางตี้ (漢章帝) จักพรรดิราชวงศ์ฮั่น ต่งชื่อกับสามีมีบุตรชาย คือ หลิว หง (劉宏) เกิดเมื่อ ค.ศ. 156 แต่ทั้งคู่จะมีบุตรคนอื่น ๆ อีกหรือไม่ ไม่ปรากฏ ภายหลัง หลิว ฉาง เสียชีวิต หลิว หง จึงได้สืบบรรดาศักดิ์ "เจี่ยตู๋ถิงโหฺว"
ใน ค.ศ. 168 ฮั่นหฺวันตี้ (漢桓帝) จักรพรรดิพระองค์ที่ 27 ของราชวงศ์ฮั่น สิ้นพระชนม์ และไร้รัชทายาท พระมเหสี คือ โต้วไท่โฮ่ว (竇太后) ทรงรับหลิว หง วัย 12 ปี เป็นพระโอรสบุญธรรม และให้หลิว หง ครองราชย์ต่อเป็นฮั่นหลิงตี้ภายใต้การสำเร็จราชการของโต้วไท่โฮ่วเอง เมื่อได้เป็นจักรพรรดิแล้ว ฮั่นหลิงตี้ทรงตั้งหลิว ฉาง พระบิดา ขึ้นเป็นเจ้า เรียก "เซี่ยวเหรินหฺวัง" (孝仁皇; แปลว่า "กษัตริย์ผู้การุญกตัญญู") ส่วนพระมารดา คือ ต่งชื่อ ก็ทรงตั้งเป็นเจ้า เรียก "เชิ่น-ยฺเหวียนกุ้ยเหริน" (慎園貴人; แปลว่า "กุ้ยเหรินแห่งสวนเชิ่น") ครั้น ค.ศ. 169 โต้วไท่โฮ่วถูกถอดจากอำนาจ ฮั่นหลิงตี้ทรงให้ข้าหลวงไปเชิญต่งชื่อ พระมารดา เข้ามาอยู่ที่วังหย่งเล่อ (永樂宮) ในพระนครลั่วหยาง (洛阳; ฮกเกี้ยนว่า "ลกเอี๋ยง") และทรงเฉลิมพระนามพระมารดาเป็น "เซี่ยวเหรินหฺวังโฮ่ว" (孝仁皇后; แปลว่า "ราชเทวีผู้การุญกตัญญู") แต่นิยมเรียกกันว่า "ต่งไท่โฮ่ว" (มหาเทวีต่ง) นอกจากนี้ ฮั่นหลิงตี้ยังทรงตั้งต๋ง ฉ่ง (董寵) พระเชษฐาของพระมารดา เป็นขุนนางบรรดาศักดิ์ "จื๋อจินอู๋" (執金吾) แต่ภายหลัง ต๋ง ฉ่ง ถูกจับฐานแอบอ้างพระเสาวนีย์ของต่งไท่โฮ่ว และถูกจำคุกจนเสียชีวิตอยู่ในเรือนจำ